
Sihtasutuse Ida-Virumaa Tööstusalade Arendus
nõukogu liikme nimetamine 
1. ASJAOLUD JA MENETLUSE KÄIK

Vastavalt SA Ida-Virumaa Tööstusalade Arendus põhikirjale on nõukogu liikmete volituste kestus 3 aastat. SA Ida-Virumaa Tööstusalade Arendus esindaja teavitas 11.10.2012 kirjaga Narva Linnavalitsust, et nõukogu liikme Tarmo Tammiste volitused lõpevad 06.11.2012 volituste tähtaja möödumise tõttu. Nõukogu liikmete määramine on asutaja ainupädevuses, SA Ida-Virumaa Tööstusalade Arendus üheks asutajaks on Narva linn ning vastavalt sihtasutuse põhikirjale määrab Narva linn ühe nõukogu liikme. 
T. Tammiste on andnud kirjaliku nõusoleku olla Sihtasutuse Ida-Virumaa Tööstusalade Arendus nõukogu liikmeks. 

2. ÕIGUSLIKUD ALUSED

Vastavalt Kohaliku omavalitsuse korralduse seaduse § 35 lõikele 3 sihtasutuse, osaühingu või aktsiaseltsi nõukogu liikmeid nimetab, samuti muid asutaja, osaniku või aktsionäri õigusi teostab valla-  või linnavalitsus.

Vastavalt SA Ida-Virumaa Tööstusalade Arendus põhikirja punktidele 5.5.5.1.7 ja 5.5.5.1.9 nõukogu koosneb seitsmest liikmest, nõukogu liikmed määravad ja kutsuvad tagasi asutajad oma otsusega, asutaja Narva linn nimetab nõukokku 1 (ühe) liikme. 

3. OTSUS

Nimetada alates 06.11.2012.a. SA Ida-Virumaa Tööstusalade Arendus (registrikood 90003841) nõukogu liikmeks Narva linna esindajana Tarmo Tammiste (isikukood 36208175216, elukoht Narva linn). 

4. RAKENDUSSÄTTED

4.1 Korraldus jõustub seadusega sätestatud korras.

4.2 Korraldus on võimalik vaidlustada Tartu Halduskohtu Jõhvi kohtumajas 30 päeva jooksul arvates otsuse teatavakstegemisest.

